தோப்பு தொறவெல்லாம் கண்ணு முன்னால தட்டாமாலையா சுத்துது. கீழ வுழுந்துடாம இருக்க பக்கத்துல நின்னு துக்கம் விசாரிக்கிற வேப்ப மரத்தைக் கெட்டியாப் பிடிச்சுக்கறா. மனசு பிடிமானத்துக்கு அம்மாக்காரி நெனைப்பு. கனவுல நடக்கறாப்புல நடந்து கெணத்துல பளிங்காட்டமா மின்னிட்டு கெடக்குற தண்ணிய உத்துப் பார்க்குறா. ரெண்டு கண்ணுலயும் பெருகியோடற தண்ணீ கெணத்து தண்ணிய மேலக் கொண்டுவந்துருமாட்ருக்கு. கெணத்தாங்கரைக்குப் பக்கத்துல கூழாங்கல்லுங்களைப் பொறுக்கி வெச்சு வெளையாடிட்டிருந்த மவன் ஓடியாந்து காலைக் கட்டிக்கறான்.